LidanRubinov/Halacha-QA huggingface dataset:
שאלה: השתחויית גברים ונשים בתפילת ימים נוראים ובכל יום : לכבוד הרב, השתחוות בתפילות ראש השנה ויום הכיפורים בבית הכנסת בו אני מתפללת לא נהוג להשתחוות כפי המתבקש בראש השנה ובפרט ר העבודה ביום הכיפורים, בנוסף אין מקום נגיש להשתחוות (הסטנדר לפני). דרך השתחוות שנהגתי עד היום והיות והסטנדר מולי כריעה עם הברכיים כמעט עד לרצפה והורדת הראש,הזדקפות "במשתחוום" והשתחוות מעבר לסטנדר והזדקפות חזרה. האם זה אפשרי מבחינה הלכתית? ואם אפשר הייתי רוצה הסבר על צורת הכריעה באופן נכון הן בתפילות הנ"ל והן בתפילות שמונה עשרה לפי נוהג אשכנז ספרד.שנה טובה וחתימה טובה
תשובה: לשואלת, בכל הנוגע להתנהגות בבית הכנסת, בוודאי בדבר שיש בו פרהסיא, הדבר הנכון הוא לשאול את רב בית הכנסת: מדוע לא נוהגים אצלכם להשתחוות, ומה הוא ממליץ לך? אם אין רב בית כנסת, ואת משערת שהנוהג איננו "מנהג" מושרש אלא חוסר ידיעה או חוסר רצון, מן הראוי שתקפידי על השתחויה כראוי. זוהי הזדמנות של פעם בשנה להשתחוות לפני ה' באופן שמבטא התבטלות מלאה לאבינו מלכנו, ואין יום כיום הכיפורים בו ראוי לקיים "וידעת היום והשבות אל לבבך כי ה' הוא האלקים בשמיים ממעל ועל הארץ מתחת אין עוד". העיקר הוא "והשבות אל לבבך", בלבנו פנימה, אבל מעשה ההשתחויה מראה נכונות אמיתית להמליך עלינו את רבונו של עולם ולהכיר בכך שאין עוד מלבדו ואנו תלויים בו. במיוחד הדבר חשוב בעידן המודרני, בו התרבות המערבית מחנכת לגאווה ריקה (מאידך האיסלם מחנך להתבטלות שמוחקת לגמרי את האישיות, ולא זו דרך התורה, כדלהלן). השתדלי, אפוא, למצוא פינה נוחה בבית הכנסת שתאפשר השתחויה כאשר הברכים נוגעות ברצפה והפנים מגיעות עד קרוב לרצפה (כאשר יש מחצלת או חציצה אחרת בין הפנים לבין רצפת האבן). לגבי השתחווית הנשים בימים נוראים, יש בזה מנהגים שונים בין המקומות. לעניות דעתי במקום שבו אין הנחיה סותרת של הרב ראוי שגם נשים תשתחווינה ואין בכך שום חוסר צניעות. כך נאמר על אלקנה וחנה בשילה (שמואל א פרק א יט): "וישכמו בבקר וישתחוו לפני ה' וישבו ויבאו אל ביתם הרמתה" (בתנ"ך מוזכרת גם השתחווית נשים בפני גברים חשובים: נשות יעקב בפני עשו, אביגיל ובת שבע בפני דוד, רות בפני בועז, ועוד, ובימינו זה יכול אכן להיחשב כחוסר צניעות, אבל בעזרת נשים - אין שום סיבה שלא). בתפילות של יום יום, סדר ההשתחויה הוא כזה: בפתיחה ובחתימה של ברכת "אבות" וכן בחתימה של ברכת "מודים" יש לכופף מעט את הברכים במילה "ברוך", אחר כך לכופף את הגב והראש יחד במילה "אתה" (כפיפה עד שחשים שכל החוליות בעמוד השדרה בולטות  ירידה בזוית של 30-40 מעלות בערך בין הזקיפה לבין הכריעה), ולשוב ולהזדקף במילה "ה'" (תחילה הגבהה קלה של הראש ואחר כך כלל הגוף). ח לומדים זאת מהפסוק: "ה' זוקף כפופים", והדבר מתקשר לרעיון לעיל: הקב"ה לא רוצה חלילה שנמחק את אישיותנו, אלא ההשתחויה מצמיחה וזוקפת אותה. בפתיחה של ברכת "מודים", בה אין המילים "ברוך אתה ה'", ההשתחויה היא בהתכופפות בבת אחת. מקורות להשתחויה בכל יום: שולחן ערוך אורח חיים סימן קיג ומשנה ברורה ס"ק יב.
שאלה: גרושה שהתחתנה בשנית: גרושים שלהם 2 ילדים ואחרי הגט חיו ביחד 10 שנים. האם האשה צריכה גט נוסף? ואם היא התחתנה לבעל שני, היא אסורה עליו? מה עושים במקרה כזה?
תשובה: עלייך לגשת לבית הדין הקרוב למקום מגורייך על מנת לברר את המעמד שלך, הם מתמחים למציאת פיתרון למצבים כאלו. למרות שהנושא חמור וטעון בירור של בית הדין בכל מקרה לגופו, נפרט מעט את שורש הדין: המשנה במסכת גיטין קובעת שבני זוג שקיימו יחסי אישות לאחר גירושין ודאי התכוונו להתקדש זה לזה מחדש, כיוון שאין אדם רוצה שהבעילה שלו, תהיה בעילת זנות, כלומר יחסי אישות הינם דברים כה נעלים ומיוחדים שאדם אינו רוצה שיהיו באופן שאינו קדוש, כלומר שאינו מסודר בקשר של קדושין בין בני הזוג, כדי שהוא יביע קשר אמיתי ולא פעולה סתמית. אמנם במקרים רבים הדין אינו כך, הבירור העיקרי הוא האם הכלל של "אין אדם עושה בעילתו זנות" כלומר ההנחה שבעילתו הייתה לשם קידושין ולא לשם זנות תקיפה בין בני הזוג או לא, אם בני הזוג לא קיימו אורח חיים דתי בזמן שחזרו לחיות יחד, או אם כלל לא ידעו שיש אפשרות של קידושין בקיום יחסי אישות, יש סיבה טובה לנקוט שהם אינם מקודשים שוב, ואמנם בתי הדין בדרך כלל מחמירים ומצריכים גט נוסף אם בני הזוג רוצים להינשא למישהו אחר. אך זה לחומרא ובמקרים בהם יש צורך הם נוקטים כעיקר הדין. הנושא מאוד חשוב וחמור, כיוון שהוא נוגע למעמד של ילדים שיולדו בעתיד, שיהיו כשרים ולא ח"ו פסולי חיתון, עלייך ללכת לבית הדין ולברר הדבר ביחס למקרה הפרטי שלך, הדין מורכב ותלוי בגורמים רבים, ובית הדין הם האחראים ומתמחים לטיפול בעניין. יהי רצון שתזכי לחיות חיי קדושה וטהרה ללא מכשול אמן. חג שמח, הרב מרדכי רויימי.
שאלה: תאורה מבוססת מראות בשבת: האם במקום מנורות חשמל מותר להכניס אור חיצוני לבית בעזרת מערך מראות, כך שאוכל להאיר את ביתי עם אור השמש בשבת? על מנת "להדליק" "ולכבות" את האור כל שידרש ממני הוא להזיז את המראה עם היד.
תשובה: : אם מדובר רק על דרכים כיצד להביא את אור השמש אל תוך הבית לא נראה שיש בכך בעיה.
שאלה: כשרות כוסות זכוכית לשתיה קרה: האם ניתן להשתמש בכוסות זכוכית לשתיה קרה בלבד, בארוחה חלבית ולאחר מכן לשטוף את הכוסות ולשתות בהן בארוחה בשרית, או שצריך להחזיק בבית סט כוסות לארוחות בשריות ובנוסף סט נוסף לארוחות חלביות בלבד?
תשובה: גם אשכנזים יכולים להקל בכוסות זכוכית המיועדים לשתיה קרה לחלב ולבשר.
שאלה: נדר על תנאי שלא התבצע: לפני שנתיים פחדתי שיש לי איזה בעיה רפואית ולכן נדרתי שאם אלך לרופא והכול יהיה ר אני אתחיל ללבוש חצאיות. ולא הלכתי לרופא, אבל כן התחלתי ללבוש חצאיות. אני רוצה לדעת אם זה נחשב כנדר? אפילו שזה היה מותנה. ואם זה כן נדר, האם אפשר להתיר אותו?
תשובה: אשרייך שזכית להתרומם ובמשך שנתיים שלמות לפרגן לנשמה הגדולה שיש בתוכך ולתת לה את מבוקשה - טהרה, קדושה וזכות. כולנו נשבענו בהר סיני "נעשה ונשמע" לקיים את התורה כולה, ובה נצטווינו גם על הצניעות, ושבועה זו לא הייתה מותנה והיא ודאי קיימת ועומדת, וממילא לא כל כך משנה אם השבועה הנוספת שנשבעת תקפה או לא (שאלה שאכן אינה פשוטה, כי עיקר שבועתך הייתה על כך שתהיי בריאה וזה אכן התקיים וב"ה הינך בריאה וההליכה לרופא היא פרט שולי וצדדי). כל ההתחלות קשות, וודאי בהתחלה היה לך קשה להתחיל במנהג המבורך, אך כעת לאחר שנתיים שעמדת בכך ודאי הרבה יותר קל לך להמשיך, ולא כדאי לשבור את ההרגל אפילו לרגע, כי אז כשתרצי לחזור אליו תצטרכי מחדש לעבור את המחסום. בטוחני שהקב"ה יתן לך הרבה כח להמשיך ולהתעלות בצניעות מתוך בריאות איתנה ולא חלילה מתוך חולי, ונזכה ויחד עימך יתווספו בכל עם ישראל קדושה וטהרה ונזכה במהרה לבניין בית המקדש ולביאת הגואל! בברכת חזק ואמץ,
שאלה: כיצד לתקן פגיעה שפגעתי באדם שלא ניתן לאתרו: לפני מספר שנים, הערתי בחריפות יתר לבחורה צעירה לא מוכרת שעברה ברחוב, לאחר שנעצה בי עיניים בצורה ממושכת. הבחורה הסמיקה עד מאוד ועזבה את המקום במהירות. ראיתי שהיא היתה המומה מדברי ונפגעה מאוד מפנייתי אליה. אינני יודעת מי היא. כיצד אוכל לתקן את המעשה?
תשובה: לשואלת, וגמר חתימה טובה! כשפוגעים במישהו בלתי מוכר - לא ניתן לתקן זאת לגמרי באופן ודאי (ראו ברמב"ם הלכות תשובה פ"ד ה"ג), אבל יש לעשות את המיטב האפשרי. אם היה מדובר בגזל - הדרך היא לתת את התמורה לצורך ציבורי כלשהו שיש סבירות שגם אותו אדם יהנה ממנו. כאשר מדובר על עלבון - עלייך לקבל על עצמך להיזהר להבא מדברים כאלה, להתחרט ולהתוודות לפני ה', ולהתפלל שאותה צעירה תסלח לך. קטע מיוחד על כך מופיע ב"תפילה זכה", כדאי שתאמרי אותו בכוונה (גם אם לא תספיקי להגיע לבית הכנסת בשעה זו - אפשר לומר במשך היום) ויש לקוות שגם היא תאמר אותו או תחשוב ברוח זו, והבא להיטהר מסייעין אותו מן השמיים שתשובתו תצליח.
שאלה: סדר העמדת הסכך והדפנות: לרב, האם יש לבנות רק את העמודים של הדפנות לפני הסכך, או שגם את היריעות יש להכין לפני העמדת הסכך? מראש
תשובה: ב"ה שלו-ם וברכה יש לבנות גם את הדפנות לפני הסכך ואם שמו את הסכך לפני הדפנות יש לכתחילה להרימו ולהחזירו אחר שעשו את הדפנות. בברכת חג שמח הרב חגי בר גיורא
שאלה: כלאיים בצמחי תה - המשך: צמחי התה שנמצאים שם הם מרווה, מנטה ומליסה. השאלה נשאלה בהמשך לשאלה "כלאיים בצמחי תה"
תשובה: וברכת ד' יש להבחין בין המרווה המוגדרת הלכתית כאילן וממילא אין בעיית כלאי זרעים. שני המינים האחרים: מליסה ומנטה, הם ירקות וצריך להיות מרחק בין הגבעול של 12 ס"מ, אם אין מרחק זה יש לעקור אחד מהשניים. למרות שאפשר להקל מספק מינו וכן שזה בבית, אבל לכתחילה אין לגדל אלא א"כ מרחק הגבעולים 12 ס"מ. בכל אופן אין התבלינים אסורים כעת משום כלאים ואפשר להשתמש בהם. גמר חתימה טובה הרב יהודה הלוי עמיחי מכון התורה והארץ
שאלה: אילו בדיקות מותר לעשות במהלך הריון: ברצוני לדעת אילו בדיקות אני צריכה לעשות ואילו לא? למשל, בדיקה גנטית הבנתי שאין צורך לעשות משום שאני כבר בהריון, ואני לא אפיל את העובר, לא משנה מה בעזר השם. אבל בדיקת שקיפות עורפית ועוד כל מיני שאני לא כ"כ מבינה בהם - איזה בדיקות יש לעשות? אשמח לקבל תשובה מפורטת איזה בדיקות לעשות ואיזה לא, משום שהרופאים ממליצים לעשות הכול.
תשובה: באופן כללי חשוב לעשות בדיקות שיש להן דיוק גבוה ואין פגיעה בעובר לכן חשוב לבצע סקירת מערכות ויש בעיה קשה לבצע מי שפיר או סיסי שלייה, לגבי שאר הבדיקות התשובה תלויה בגיל האשה, מצב הרפואי והסטוריה רפואית ורצון הזוג. לכן בשאלה פרטנית יש לפנות לרב שמבין אני ממליץ לפנות לרב במכון פוע"ה 02-6515050.
שאלה: איך חוזרים בתשובה?: בעקבות אירועים לא נעימים שאני עוברת בחיים שלי אני לא פעם מהרהרת וחושבת שבורא עולם מעניש אותי על עוונות שעשיתי בעבר. בימים האחרונים מתעוררות אצלי שאלות. האם בורא עולם סולח לי על העוונות והחטאים? מה התיקון לדברים האלו ואיך אפשר לדעת שנמחלו העוונות ושאפשר להתחיל דף חדש.ובע"ה יפתחו בפני דלתות ויהיו לי ילדים.?
תשובה: ב"ה לך. צר לי לשמוע שאת עוברת דברים לא קלים, ושנדרש מימך התמודדויות לא פשוטות. זה מאוד לא קל. יחד עם זאת, חשוב תמיד להתחזק, בפרט כשהאדם נתקל בקשיים, חשוב מאוד להתחזק באמונה בה', ולאסוף ממנה כוחות להתגבר. חשוב מאוד תמיד לזכור שה' הוא אבא שלנו, ושהוא אוהב אותנו אהבה עצומה. לכן כל מה שהוא עושה לנו הכל לטובתנו, כדי שיהיה לנו טוב, וגם אם לפעמים הוא מביא עלינו דבירם לא כל כך קלים, זה לא בגלל שהוא כועס עלינו ורוצה להתנקם בנו אלא להיפך, הוא רוצה שיהיה לנו טוב, והוא יתברך יודע שרק בדרך זו אנו נזכה באמת להגיע למה שאנו צריכים, ושרק על ידי כך באמת נזכה בטוב שהוא יתברך הכין לנו. האמון בה' הוא הבסיס שלנו לכל ההתמודדויות שאנו עוברים. רק כשאדם באמת יודע שמי שמוביל אותו אוהב אותו ועושה זאת לטובתו הוא באמת מסוגל ללמוד לראות את הטוב בתוך כל הדברים שהוא עובר. הרב קוק זצ"ל מלמד אותנו שאחד מהיסודות החשובים בבטחון בה' הוא לדעת שה' נתן לנו את מתנת התשובה, שאנו מסוגלים לתקן את העבר, ושאנו צריכים להאמין שבאמת התשובה שה' נתן לנו באמת מסוגלת לתקן את העבר, ושבאמת אנו מסוגלים על ידה לחזור להיות נקיים וטהורים ממש כמו שהיינו לפני הקלקולים שעשינו. לפעמים לא קל לנו לראות זאת, אבל חייבים להאמין, וכמו שאמרו חכמים "אמונתך בלילות" שבלילה, כשלא רואים צריך להתחזק באמונה בה'. אינני יכול להבטיח לך שכל הנסיונות וכל ההתמודדויות יעברו, אך אני כן יכול לומר לך, שכל קושי וכל צעד שאת צועדת מקדם אותך קדימה, בונה אותך ומוביל אותך למדרגה חדשה, לרמה אחרת ממה שהיית עד עכשיו. נסי להסתכל על הטוב, נסי כמה שאת יכולה להתחזק ולשאוף לטוב, ובעזרת ה' תזכי לברכה והצלחה. היי חזקה וה' ישלח לך ברכה רבה. הרב יצחק גרינבלט.
שאלה: עליה לקבר לפני תום השלושים: עמית לעבודה שאל אותי: האם יש מנהג או הלכה שלא לעלות לקבר לפני תום השלושים. והאם יש הבדל בין ילדים (דרגה ראשונה) לנכדים.
תשובה: אין איסור ברור לעלות לקבר בזמנים שונים. אולם המנהג המקובל לעלות לקבר בתום השבעה, השלושים ומידי שנה ביום הפטירה. לא נכון להתרגל לבקר את הקברים מעבר לכך. עלול הדבר לגרום לשקיעה בקושי ובאבלות ולהקשות על המשך החיים הטובים והבריאים שגם הנפטרים רוצים לראות שכך אנו עושים. בשורות טובות וחג שמח
שאלה: צום יום כיפור ובעיה רפואית: הרופאה שלי אסרה עליי לצום השנה ביום הכיפורים בשל בעייה רפואית ממנה אני לצערי סובלת. רציתי בכל זאת לכבד את הצום הקדוש והחשוב, איך אפשר לשתות ובמידת הצורך לאכול כזית מה זה כזית? הבנתי ממעט קריאה שיש מכסה מסויימת של כמות כל כמה דקות של שתייה ואכילה שעדיין נחשב כמותרת כאילו בכל זאת צמתי אבל לא סיכנתי את חיי. לא רוצה לסכן את חיי בשל הצום (זה מה שאמרה הרופאה, שהצום מסכן אותי השנה),אבל זו הפעם הראשונה שקורה לי איסור מעין זה.
תשובה: רפואה שלימה, במצבי ספק עדיף לקבל חוות דעת נוספת, אני מבין שכאן אין ספק. אכילה ושתיה מותרת בכמויות מדודות כאשר נדרש להפסיק בין אכילה לאכילה 9 דקות ובין שתיה לשתייה 9 דקות אפשר שהאכילה והשתייה תהיה בצמוד. השתייה תהיה בכמות שלא תעלה על 40 מיליליטר - כל שתיה שהיא. האכילה בנפח של חצי פרוסת לחם פרוס מהפרוסות הגדולות - ניתן למרוח ממרח דק. במקרה שהמצב חמור ניתן שהמרחקים יהיו כל 4 דקות. במקרה שהאכילה או השתייה מספיקה יש להפסיק אם אין צורך.
שאלה: תאריכי מעשר עני: מאיזה תאריך אפשר לדעת בוודאות שהירקות או פירות האדמה שקניתי הם מעשר עני ולא מעשר שני? מראש
תשובה: וברכת ד' בירקות הטריים (מלפפון, חסה ירקות עלים) הם כבר מעשר עני ודאי. בירקות מאוחסנים (תפו"א, שום) הכל היום עוד של מעשר שני. בשאר הירקות (עגבניה, גזר) יפריש שתי מעשרות א. מעשר שני, ב. יחלל אותו על פרוטה ויתן את הפירות לעניים. אנו ממליצים גם בשאר פירות וירקות להגיד נוסח כפול. גמר חתימה טובה יהודה הלוי עמיחי מכון התורה והארץ
שאלה: חזן שאינו צם - המשך: לכבוד הרב שליט"א הרב השיב לשואל, שמי שאינו צם ביום הכיפורים מפני סכנה, אין לו להיות שליח ציבור. ילמדנו רבנו על מקורה של הלכה זו, שלא מצאתיה בפוסקים אלא בשאר תעניות ציבור, ומשום אמירת ביום צום תעניתנו" (תקסו,ה) שאינו יכול לומר, אבל ביום הכיפורים שגם מי שאינו צם מתפלל הכל כרגיל - לא שמענו איסור. ואף אם נאמר שבשאר תעניות יש עדיפות למי שצם מפני שהוא משתתף עם הציבור בצרתו (אולי זו כוונת לשון הטור שם), אבל ביום הכיפורים שאינו יום צרה, מנין לומר כן. ועכ"פ איסור לכאורה ודאי אין בדבר. בכבוד ובברכת גמר חתימה טובה. השאלה נשאלה בהמשך לשאלה "חזן שלא צם ביום הכיפורים"
תשובה: יש פוסקים שמתירים רק לחזן שאכל לשיעורין לשמש כש"ץ
שאלה: טיול עם כלב בשבת: הרב! מותר לטייל עם כלב בשבת כדיי שיעשה צרכיו, או בגלל צורך תמידי לטיולים?
תשובה: מותר לצאת לטיול עם כלב בשבת. אומנם יש כמה נקודות חשובות שצריך לדעת: 1. בהמה היא מוקצה בשבת ולכן אסור לטלטה, אבל לדדות (לתפוס בצידה ולגרור אותה) אותה מותר במקום שיש ערוב. 2. אם מטייל עם הכלב במקום שאין ערוב צריך להזהר שהחבל שקשור בו הכלב לא יגיע סמוך לריצפה טפח, וכן לא יצא ראש החבל מן היד טפח, וכן רסן שנותנים בפי הכלב שלא ישך אסור להוציא בו את הכלב. 3. צרכיו של הכלב הם מוקצה אך אם הכלב עשה אותם במקום שאנשים עוברים מותר לפנותו לצדדים במקום שיש ערוב. כולל הלכה ישיבת בית-אל
שאלה: צום יום הכיפורים לחולה באבנים בכליות: אני בן 51, בשמונה חודשים האחרונים סבלתי משלושה התקפים של אבנים בכליות. בבירור רפואי כולל ס.טי התגלו שלושה אבנים קטנות בשני צידי הכליות. מטופל בכדור אלרויל 100 ושתייה מרובה מאוד. בביקור אצל אורולוג לפני כחודש בשאלה לגבי האם מותר לי לצום ביום כיפור, טוען שאני חייב לשתות כדלקמן: 2 כוסות מים לפני השינה 2 כוסות מים בבוקר לפני התפילה 2 כוסות בצהריים יש לציין שהרופא הינו חילוני והוא טוען שאי השתייה עלול לגרום נזק לכליות וכן לציין ששני ההתקפים הראשונים היו יומיים לאחר צומות ( צום עשרה בטבת ויז בתמוז, בתשעה באב כבר שתיתי). רופא משפחה דתי שאליו הלכתי אמר שאפשר לצום. מצד שני אותו רופא ענה לשאלת הרב אליו שלחתי את שאלתי שצריך לשתות לשיעורין. יצאתי מבולבל. אודה לפסיקת הרב
תשובה: ב"ה שלו-ם וברכה שיעור השתייה הוא כ40 גרם מים כל 9 דקות, ואם קשה לחכות אפשר לקצר את הזמן עד 2 דקות. אם גם זה לא מספיק אפשר לחכות את זמן השתי-ה של רביעית ( 86 150גרם). טוב שתשאל אורולוג דתי. בברכת שנה טובה ורפואה שלמה הרב חגי בר גיורא
שאלה: חופה שאינה על עמודים: על ההיענות. ארוסתי ואני עיינו בעיצובים לחופות. בין החופות ראינו בד שתולים אותו מהתקרה, והוא איננו מחובר לקרקע אלא לתקרה, כשחוטים נסרכים עם פרחים תחתיו. אנו שומרי תורה ומצוות, אני תלמיד ישיבת הסדר, ורצוננו לעשות רצונו בע"ה. נשמח מאוד לדעה הלכתית בעניין, האם מבחינת ההלכה צריך עמודים או מספיק הריבוע ממעל. רב תודות, תזכו לשנים רבות נעימות וטובות גמר חתימה טובה, ובע"ה שתהיה חתונה טובה גם ) עמך.
תשובה: אם אתה ספרדי עיקר הוחופה הוא פרישת הטלית על ראש שניכם אם אתה אשכנזי המנהג הוא חופה על עמודים שתהווה כעין בית
שאלה: שותף לדירה לא שומר כשרות : אני גר בניו יורק עם שותף יהודי שאוכל הכל כולל חזיר. הוא מודע לנושא הכשרות והבטיח שלא יבשל במיקרוגל או יחמם מאכל כל שהוא. אנחנו משתמשים בכלים חד פעמים בלבד האם אפשר לסמוך עליו, או שאני לא יכול להשתמש במיקרוגל משותף?
תשובה: ב"ה שלו-ם וברכה נפסק בשולחן ערוך (יורה דעה קי"ט, ח'): "החשוד על הדבר אינו לנאמן עליו אפילו בשבועה". לכן אין לסמוך עליו. אולם אתה יכול לחמם אוכל בתוך קופסה סגורה העטופה בשקית סגורה. בברכת שנה טובה הרב חגי בר גיורא
שאלה: התרת נדרים:, שמתי לך המהלך השנים שבהתרת נדרים אנשים נמנעים מלהיות אותם אילו שיושבים ומתירים. למה? אולי יש סיבה מהקבלה.
תשובה: כיון שהמתירים צריכים להיות בקיאים בדיני נדרים ולא כולם מבינים לכן יש נמנעים, וגם מתוך ענווה.
שאלה: גוי שמכין שתיה בבית של יהודי: האם מותר לגוי להכין קפה בבית של יהודי?
תשובה: ב"ה שלו-ם וברכה, הרבה פוסקים סוברים שאין איסור בישול גוי בקפה היות ובקפה הרוב מים ובמים אין איסור כי שותים אותם גם בלי בישול. נוסף לכך בבית יהודי פחות קיים חשש חתנות. לכן המקל יש לו על מי לסמוך. הרב חגי בר גיורא
שאלה: כשרות הכלים: אני גרה בבית שלא מפרידים בין בשר לחלב בכלים, ויש לי סט אחד משלי. בטעות השתמשו בצלחת שלי (זכוכית) כמכסה לצלחת חרס שחיממו בה מרק עוף עם עוף במיקרו לא כשר. לאחר מכן שטפו את הצלחת בספוג לא כשר. בנוסף שמו כפית ברזל וצלוחית זכוכית בכיור ונשפכו על זה שאריות אוכל מכלים אחרים. מה הדין במקרים האלה? ומה הדין אם רק שטפו כלי בספוג שלא שלי? ושנה טובה
תשובה: ב"ה קראתי את מכתבך ואשתדל לעזור לך בכל מה שאוכל. אני מתאר לעצמי שלא קל לך לשמור על הכלים שלך, במיוחד כשכל המשפחה לא שומרת, ושכל הסביבה שבה את נמצאת חיה כל כך אחרת. ולכן ממש כל הכבוד על מה שאת עושה, ואברך אותך שה' יתן לך כח להמשיך הלאה, לשמור ולעשות את מה שאת עושה, ולהמשיך ממנו הלאה לעוד דברים בשמחה ובהצלחה רבה. במצב שבו את נמצאת, חשוב מאוד לדעת שבהלכה יש הגדרות שונות. יש מצבים שהרב פוסק להחמיר, להדר בכשרות ולהוסיף עוד עוד, ויש מצבים שבהם המציאות מורכבת, ואז הרב נדרש להקל. כמובן שאין הרב יכול לוותר על ההלכה, שאין הרב בעלים על התורה, אלא הוא רק יכול לפסוק לפי ההלכה, אלא שיש מקום להקל, כאשר יש לרב בסיס רחב ויסודות הלכתיים להקל בהם. כך נהגו הרבנים בכל הדורות. במצב שלך חשוב מאוד לדעת שלפי פוסקים רבים זכוכית איננה בולעת, ולכן בבתים שונים יש כאלו שמשתמשים לבשרי ולחלבי באותם כלים מזכוכית. אמנם יש המחמירים בכך, וכך המנהג המקובל בין רבים מן האשכנזים, אך במצב שלך גם אשכנזים יכולים להקל. לכן ודאי תמשיכי לשמור על הכלים שלך, אך במצב הזה תוכלי להקל ולהמשיך להשתמש כך. לגבי השטיפה בספוג לא כשר, הואיל והמים קרים, אין בכך בעיה, ואם שטפו במים רותחים, בכלי זכוכית אפשר להקל. לגבי כלי מתכת, יש להכשיר אותם, על ידי ניקויים, המתנה של 24 שעות, ולאחר מיכן לשפוך עליהם מים רותחים. כבליעתם את האיסור כך גם הפליטה שלו. אני מקווה שדברי עזרו לך, ואשמח לעזור עוד בכל מה שאוכל. תרגישי חופשיה לחזור ולשאול כל מה שאת צריכה ואשמח לעזור. הרב יצחק גרינבלט.
שאלה: שעון מעורר בשבת: האם מותר לכוון בשבת בפלאפון שעון מעורר שיכבה מעצמו קצת זמן אחרי שהתחיל לצלצל? האם מותר לכוון שעון מעורר לשבת ולשים אותו מתחת לכרית כדי שהרעש לא ישגע אנשים? האם מותר לכוון שעון מעורר לשבת ולהזיז את הקליפס שקובע את זמן הצלצול למאוחר יותר ומתוך כך הצלצול ייפסק אבל יפעל באותה שבת מאוחר יותר? כל זה לצורך לקום לתפילת שחרית של שבת כי אני ממש רוצה לקום בזמן אבל אני חייב להשתמש בשעון מעורר כי אחרת אני לא אקום בזמן לתפילה. אם יש לך טיפים איך אני יכול לקום בזמן תאמר לי אותם בבקשה.
תשובה: הטיפ העיקרי תישן בזמן. 1. מותר,אך לא בטוח שאפשרי שיכבה מעצמו לאחר זמן קצר. 2. לפני שבת וודאי שמותר. 3.לא ברור לי במה מדובר - באיזה סוג שעון מעורר. ה' יצליח דרכך.
שאלה: השכמת הבוקר: הרב! מאוד חשוב לי לדעת האם אני נוהגת נכון בבוקר (האם הבנתי נכון את ההלכה): אני קמה ומיד נוטלת ידיים לסירוגין. לא מברכת "על נטילת ידיים" לאחר מכן הולכת לבית הכיסא שוטפת פנים וכו מתלבשת נועלת נעליים ורק לאחר כל ה נוטלת שוב ידיים עם ברכה ומתפללת. האם ראוי כך לנהוג? לוקח זמן מאז שהייתי בבית הכיסא עד שאני מברכת אשר יצר האם אין בכך הפסק? מראש
תשובה: אמנם לוקח זמן אבל זה זמן קצר שבו את עסוקה בלהיות לבושה כיאה לתפילה ולברכות, ולכן זה ר.
שאלה: איך לחזק את הסכך?: רציתי לשאול האם מותר לחזק את הסכך והקרשים עם אזיקונים לברזלים של הסוכה, כדי שלא יעופו ברוח, אם לא, מה ניתן לעשות? וגמר חתימה טובה. השאלה נשאלה בהמשך לשאלה "בנית פרגולה שתשמש כסוכה"
תשובה: לחזק הקרשים המעמידים את הסכך באזיקונים (שהסכך עומד עליהם) נקרא מעמיד דמעמיד ומותר. לגבי חיזוק הסכך - אם הסכך כבד ולא ינוע ברוח מצויה מותר לכול הדעות,שחיזוק על מנת שיעמוד ברוח שאינה מצויה מותר לכול הדעות. סכך קל שאם לא יחזקוהו ינוע אף ברוח מצויה באותו מקום - המחוזק על ידי דבר המקבל טומאה למרות שרבים הפוסקים המתירים מעמיד - נהגו להחמיר לכתחילה ולכן לא יעמיד במקרה זה באזיקונים אסור שאינם גידולי קרקע אלא בחוטי פשתן וכותנה שלא עברו עיבוד וניפוץ כלל.
שאלה: נישואין עם גרושת אביו: האם בן רשאי לשאת את גרושת או אלמנת אביו?
תשובה: בן אינו רשאי לשאת את גרושת או אלמנת אביו, האיסור חמור ביותר והעובר עליו בעדים והתראה מתחייב מיתה. כפי שמתבאר במשנה במסכת סנהדרין דף נג, ונפסק בשולחן ערוך חלק אבן העזר סימן טו סעיף ה. בברכת חג שמח. הרב מרדכי גרוס.
שאלה: סיכוך מעל רשת ברזל: ראיתי תשובת הרב הפוסל סיכוך מעל רשת ברזל עם חורים בגודל 1 ס"מ על 1 ס"מ כאשר חוטי הרשת דקים מאוד (קרי - חמתה של הרשת - מרובה מצלתה). נראה של הבינותי את הסוגיה: מדוע לא ניתן לסכך על גבי הרשת על גבי לייסטים כשרים? האם זה לא ההיתר שמתיר המשנה ברורה בסימן תרכ"ו ס"ק י"ז בדין סיכוך מעל לייסטים המקבלים טומאה שהמרחק ביניהם קטן משלושה טפחים? וראה גם סימן תרל"ב ס"ק כ. אודה להסבר על ההבדלים בין המקרים. וחג שמח. השאלה נשאלה בהמשך לשאלה "רשת ברזל במרפסת הסוכה"
תשובה: השואל שאל על הנחת כלונסאות של עץ על רשת הברזל (ולא מעל הרשת) נמצא שהרשת מעמידה את הסכך
שאלה: הנחת סכך על סוכה לנצח - שאלת הבהרה: לרב, האם הכוונה של הרב היא שלכתחילה צריך שכל המסגרת ממתכת תהיה מכוסה בקרשים, או שדי בכך שמניחים לאורך הסוכה מספר קרשים הנשענים בקצותם על שניים ממוטות הסוכה (באופן הפשוט שצריך אותו גם כדי לתת תמיכה לסכך במרכז הסוכה)? האם זה שהסכך נוגע ונשען בקצוות על המוטות ממתכת זה בעיה, או שכיוון שזה נשען בעיקר על קרשים מספיק לכתחילה? חג שמח ו השאלה נשאלה בהמשך לשאלה "הנחת סכך בסוכה לנצח"
תשובה: עם נשען בעיקר על הקרשים אין בעיה. ניתן לפתרון על הנחת הקרשים לדוגמא לרוחב הסוכה.
שאלה: כלים חד פעמיים מגוי: האם מותר להשתמש בתבנית מפלסטיק חד פעמית לאפיה עד 180 מעלות שמתוצרת בכפר קרע?
תשובה: ב"ה שלו-ם וברכה, כן. בכלי פלסטיק לא אמורה להיות בעיית כשרות. הרב חגי בר גיורא
שאלה: כשרות ובדיקת סויה: 1. האם יש צורך לבדוק כשרות בפולי סויה או שבבי סויה הנמכרים במשקל? 2. האם יש צורך לברור אותם אחרי הקניה?
תשובה: וברכת ד' 1. בד"כ אין כל עיבוד בסויה, ולכן אפשר לקנות בכל מקום. 2. כדאי להעביר במסננת ולראות שלא נופלים חרקים, אם לא רואים חרקים אפשר להשתמש. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מתיחת הרצועות היוצרות את ה"לבוד": קראתי שצריך שהרצועות של הסוכה שמשתמשים בהם כלבוד צריכות להיות מתוחות בחזקה. רציתי לדעת עד כמה צריך למתוח את הרצועות כדי שהסוכה תהיה כשרה? אני מתחתי חזק כמה שאפשר אבל עדיין אפשר להזיז את הרצועות האם הסוכה שלי כשרה?
תשובה: לשואל, הרצועות המשמשות כ"לבוד" צריכות להיות כך שהרווח ביניהן יהיה פחות משלושה טפחים (פחות מ- 24 ס"מ), וכן בין התחתונה לבין הקרקע, וסך כל הגובה שנוצר מהן, מהקרקע עד הקצה העליון של הרצועה הגבוהה, הוא לפחות 10 טפחים (80 ס"מ ויש אומרים 100 ס"מ). גם אם הן זזות קצת, אם כל הזמן נשמרות המידות הנ"ל אין שום בעיה. אם מדי פעם התזוזה שלהן גורמת לכך שהרווח ביניהן גדול משלושה טפחים, או שסך כל הגובה מהקרקע עד הגבוהה שבהן הוא פחות מעשרה טפחים, זוהי בעיה. תוספת: שניים מהקוראים העמידו אותי על טעות בהבנת השאלה, וכנראה השואל לא התכוון לתזוזה של הרצועות למעלה או למטה אלא פנימה או החוצה, מה שנקרא "בטן". לעניין זה יש לומר: מעיקר הדין כאשר הסדינים בסוכה תפוסים היטב במסגרת, ה"בטן" שנוצרת מתזוזת הסדין אינה פוסלת, מאחר שבכל מצב של הסדין, אם הוא יהיה יציב כפי שהוא - הסוכה תהיה כשרה (ראו לשון השו"ע סי' תרל ס"י "זימנין דמינתקי", ניתוק גמור, וכן בשו"ע סי' שמא ס"א). יש מחמירים בעניין זה, ולכך נועדו הרצועות שנמתחות ומוסיפות דופן בעזרת "לבוד", ולעניין חומרא זו, אם תזוזת הרצועות היא פחות משלושה טפחים פנימה או החוצה - יש בהן תועלת. אם גם הן זזות יותר מכך - הן לא מוסיפות על הסדין כלום.
שאלה: אזכרה בבית עלמין שלא ביום הפטירה: האם ניתן לקיים אזכרה בבית העלמין שלא ביום הפטירה? יום הפטירה חל ביום חמישי האם ניתן לדחות ליום שישי או להקדים?
תשובה: עדיף לעלות לקבר ביום הפטירה. אולם אם אי אפשר מכל מיני סיבות, ניתן לדחות ואף להקדים.
שאלה: הקמת סוכה במרפסת: בבניין שאנו גרים המרפסות מדורגות,כלומר רצפת המרפסת מעלינו בגובה 2 קומות,כ-6 מטרים. האם המרפסת כשרה להקמת סוכה? מראש וחג שמח שלמה
תשובה: ב"ה שלו-ם וברכה, אם מעל לסוכה יש כיפת שמים ולא גג הסוכה כשרה. חג שמח, הרב חגי בר גיורא
שאלה: הדלקת נרות חג הסוכות: אם מפאת סיבות שונות מדליקים את הנרות בבית ולא בסוכה. האם מותר לברך על הדלקה כזו?
תשובה: הרבנים הראשיים ביקשו להדליק נרות בבית ולא בסוכה על מנת למנוע אסונות. אסור להשאיר נרות דולקים ללא השגחת מבוגר. וחמירא סכנתא מאיסורא.
שאלה: מחבת פרווה שטוגן בו חלב: טיגנתי תערובת ביצה וחלב במחבת מתכת ( לא טפלון ) שהייתה עד כה פרווה. היא לא הייתה בשימוש לפחות שבוע לפני השימוש הנוכחי. האם המחבת היא עכשיו חלבית ואם כן - כיצד אני יכול להחזיר אותה לשימוש פרווה?
תשובה: ב"ה שלו-ם וברכה, המחבת חלבי. יש ללבנו באש כדי להחזירו לפרווה. אולם אם טגנו בשמן שנשאר במחבת, אפשר להגעיל במים רותחים או לעשות ליבון קל באש עד שנייר נחרך. הרב חגי בר גיורא
שאלה: לחבר שתי סוכות ברזל: ברצוני לשאול שתי שאלות בנוגע להלכות סוכה: א. יש לי שתי סוכות ברזל קטנות שהפכתי אותן לאחת ארוכה והכפלתי את הבד לסוכה. מכיוון שהברזלים אינם מיועדים לעמוד כך כשתי סוכות והן מחוברות ביניהן באזיקונים בלבד, הסוכה מתנדנדת מצד לצד ויש צורך בחיזוק באמצע מלמעלה - יש לי את האפשרות לשים את הברזל שאמור להיות הצלע הרביעית באחת הסוכות הקטנות מלמעלה (מתחת לסכך) כך שהברזל יחצה את הסוכה באמצע ויחזק את העמידה של הסוכה. האם יש כאן בעיה מבחינת כשרות הסוכה? ואם הדבר פוסל את הסוכה האם זה ר להשאיר את הסוכה ככה? (היא לא תיפול בכל מקרה) ב. אני צריך לעשות דפנות לסוכה כדי שהבד לא יתנופף ברוח. מה הן השיטות והמידות ליצירת דופן בסוכה? מראש וחג שמח!
תשובה: א. אפשר לחזק כך את הסוכה. ב.דופן סוכה אינה יכולה להיות מסדינים לכול העדות צריך ב80 הס"מ של הדפנות למשוך 4 חוטים במרחק כ20 ס"מ מהריצפה ועד לגובה המוזכר וכך יוצרים דפנות על פי דין לבוד. ונחשב כדפנות מליאות.
שאלה: יום טוב שני של גלויות: אני חי בארצות הברית במהלך השנה וחצי הקרובות ולא מתכננן לחזור לארץ בזמן הקרוב (לפחות 4 5 שנים). רציתי לדעת, האם אני צריך לחגוג יום טוב שני של גלויות או לא?
תשובה: כן